stanford-oval/wikipedia huggingface dataset:
Kiraalisuus
Merkitys > Lääkkeet

Lääkkeiden kiraalisuudella voi olla merkitystä, koska enantiomeereistä toinen voi olla lääkevaikutteinen (eutomeeri) ja toinen ei (distomeeri). Toinen enantiomeeri voi myös olla myrkyllinen. Esimerkiksi ihmisillä etambutolin (S,S)-etambutoli toimii tuberkuloosilääkkeenä, mutta (R,R)-etambutoli aiheuttaa silmähermojen tuhoutumista ja siten jopa sokeutta. Siksi lääkevalmisteissa käytetään vain (S,S)-etambutolia, jonka käyttö voi tosin myös aiheuttaa näön heikkenemistä. Lääkkeiden enantiomeerien usein eriävät vaikutukset johtuvat kehon rakenteiden kiraalisuudesta. Reseptorit, jollaisiin lääkkeet usein sitoutuvat lääkevaikutuksen aiheuttaen, ovat kiraalisia. Siten reseptorit voivat sitoa vain tietyn muotoisia molekyylejä, mutta näiden peilikuvat eivät sitoudu reseptoreihin kunnolla.
Yksi usein ja harhaanjohtavasti käytetty esimerkki lääkkeen kiraalisuudesta on talidomidi. Teoriassa vain R(+)-talidomi-enantiomeeri ehkäisee ihmisillä raskauden aikaista pahoinvointia ja vain S(−)-talidomi aiheuttaa epämuodostumia (fokomeliaa) sikiölle eli toimii teratogeeninä. Käytännössä kuitenkin elimistö muuntaa helposti molempia enantiomeereistä toisikseen, joten vain R-muodonkin käyttö johtaa epämuodostumiin. R- ja S-muotojen lisäksi talidomidista voi muodostua kehossa muitakin kiraalisia ja akiraalisia kehon aineenvaihdunnan tuotteita, jotka voivat ehkä olla sikiölle haitallisia. Samankaltaista enantiomeerien muuntumista toisikseen tapahtuu ihmisessä joillakin muillakin kiraalisilla lääkkeillä kuten ibuprofeenilla. Muutos voi myös vaihdella eliölajeittain kuten ketorolaakin kohdalla. Ihmisessä 0 % R(+)-ketorolaakista muuntuu S(−)-ketorolaakiksi ja 6 % S-muodosta R-muodoksi, kun esimerkiksi hiirillä suurin muutos voi olla jopa 71 % ja rotilla 12 %.
Enantiomeerien lääkevaikutukset voivat myös olla keskenään täysin erilaiset: dekstrometorfaani (metorfaanin D-muoto) on yskänlääke ja dissosiatiivi, kun taas levometorfaani (L-muoto) on opioidi.
Aiheesta muualla

Wikimedia Commonsissa on kuvia tai muita tiedostoja aiheesta .
Stereokemian sanasto (Arkistoitu – Internet Archive) (englanniksi)
Stereokemian harjoitustehtäviä (Arkistoitu – Internet Archive) (englanniksi)
(−)-enantiomeeri kääntää valoa myötäpäivään. Osa nro. 6 on läpinäkyvä säiliö, jossa on enantiomeeriliuosta.
Glysiinin hiilessä on 3 erilaista atomia, eikä 4, joten se on akiraalinen.
Sosiaalinen pääoma

Sosiaalinen pääoma tarkoittaa sosiaalisia verkostoja ja niissä syntyvää luottamusta ja vastavuoroisuutta. OECD:n mukaan sosiaalisen pääoman muodostavat osallistuminen ryhmien toimintaan, vapaaehtoistyö, verkostot, niistä saatu tuki, luottamus ja osallistuminen kansalaistoimintaan. Verkostoja ovat myös toisten auttaminen ja kanssakäynti ystävien ja tuttujen kanssa.
Sosiaalinen pääoma tarkoittaa joko a) yhteisön sisäistä jäsenten välistä kykyä toimia keskenään ja erityisesti luottamusta toisiinsa tai b) henkilön toimintaa yhteisössä edistäviä sosiaalisia suhteita.
Sosiaalisen pääoman on kummassakin tapauksessa nähty edistävän henkilön tai yhteisön toimintamahdollisuuksia samalla lailla kuin toisissa asioissa taloudellinen pääoma.
Robert Putnamin mukaan yhteisön sosiaalinen pääoma vähentää rikollisuutta ja korruptiota ja parantaa oppimistuloksia ja elinikää.
Uusimpana teemana kasvuteoreettisessa keskustelussa on sosiaalisen pääoman vaikutus taloudelliseen kasvuun. Sosiaalinen pääoma tarkoittaa vakiintuneita yhteisön tapoja ja toimintajärjestelmiä eli yhteisön tapakulttuuria. Pelkistäen voidaan sanoa, että se tarkoittaa yhteiskunnan toimivuutta tuotannon kannalta eli kaikkia niitä yhteiskunnan toimintatapoja, jotka auttavat tai haittaavat tuotannollista toimintaa.
Yhteisön sosiaalinen pääoma

Sosiaalisen pääoman vankimpia puolestapuhujia on 1990-luvulla ollut yhdysvaltalainen professori Robert Putnam. Putnam on Etelä- ja Pohjois-Italiaa vertailevassa tutkimuksessaan pyrkinyt osoittamaan monipuolisen empiirisen aineiston perusteella, että kansalaisaktiivisuuteen kannustava kulttuuri on keskeinen kansalaisten ja demokratian välinen yhteyden rakentaja.
Putnam kiinnitti huomiota siihen kuinka yhteiskunnan tai paikallisen yhdyskunnan menestystä voidaan selittää sosiaalisiin normeihin ja luottamukseen liittyvillä tekijöillä.
Tapakulttuuri muodostuu muodollisista säännöistä kuten lainsäädännöstä ja kirjallisesta sopimuskäytännöstä sekä epämuodollisesta ihmisten välisistä toimintatavoista. Sosiaalisen pääoman aineksia ovat selkeät omistussuhteet, luottamus lupausten pitämiseen ja yhteiskunnan pelisäännöt. Hyvin toimiva yhteiskunta on toiminnan luotettavaa sujumista alhaisin kustannuksin. Sosiaalisen pääoman tuotto on siis mukana minkä tahansa tuotannon tuloslaskelmassa - aineettomana. Sen määrää tai laatua ei voi mitata rahassa tai missään muussakaan yksikössä. Tästä syystä näyttääkin erittäin vaikealta ellei mahdottomalta osoittaa laskelmin sosiaalisen pääoman vaikutus tuotannon tulokseen ja kansantalouden kasvuun. Karkea, mutta suhteellisen hyvin kuvaava sosiaalista pääomaa indikoiva mittari on korruption laatu ja laajuus. Esimerkiksi pohjoismaissa korruptiota esiintyy vähän kertoen siitä, että taloudellisessa toiminnassa voidaan luottaa normaaleihin markkinamekanismeihin ja - tapoihin.
Yhteisön sosiaalinen pääoma > Etninen yhtenäisyys

Robert Putnamin mukaan etninen monimuotoisuus heikentää sosiaalista pääomaa ja saa luottamuksen rakoilemaan paitsi eri ihmisryhmien välillä, myös kunkin ryhmän sisällä. Ihmiset vetäytyvät kuoreensa - asioita ei tehdä yhdessä, ystäviä ja poliittista aktiivisuutta on vähemmän ja televisiota katsotaan enemmän. Äkillisen muuttoaallon seuraukset ovat ikäviä. Vahvan sosiaalisen pääoman maat ovat yleensä etnisesti yhtenäisiä tasa-arvoisia demokratioita.
Tosin (etnisen) yhtenäisyyden rajoja voi jossain määrin muuttaa – esimerkiksi aiemmin italialaistaustaisen ja pohjoiseurooppalaistaustaisen avioliittoa pidettiin "seka-avioliittona". Putnamin mukaan tulisi luoda "uusi me".
Putnamin tutkimusten perusteella maahanmuutto ja etninen monimuotoisuus estävät sosiaalisen pääoman ja luottamuksen kasvua. Yhdysvalloissa epäyhtenäisillä alueilla ja yleisemminkin suuren maahanmuuton alueilla (Yhdysvallat) tai korkean etnisen monimuotoisuuden alueilla (Itä-Eurooppa) kansalaisilla oli heikosti sosiaalista pääomaa ja luottamusta verrattuna homogeenisiin yhteisöihin. Yhteiskunnasta tuli atomisoitunut, homogeenisuuden puute sai ihmiset vetäytymään läheisimmistäkin ryhmistä ja ihmissuhteista.
The British Journal of Psychiatry -lehdessä julkaistun tutkimuksen mukaan oman etnisen tai kulttuurisen ryhmän suuri tiheys asuinalueella suojaa mielenterveysongelmilta. Oman ryhmän pienuus lisäsi riskiä sairastua erilaisiin psykooseihin, kuten skitsofreniaan.
Britannian sisäministeriön teettämä tutkimus osoitti, että monikulttuurisilla alueilla ihmiset luottavat toisiinsa vähemmän kuin yksikulttuurisilla.
Pierre Bordieun määritelmät

Sosiaalinen pääoma on yksi kolmesta sosiologi Pierre Bourdieun kehittämästä sosiaalisen vuorovaikutuksen rakennetta kuvaavasta termistä ja toinen symbolisen pääoman muoto. Muita pääoman muotoja ovat taloudellinen pääoma ja kulttuurinen pääoma.
Henkilön sosiaalinen pääoma

Pierre Bourdieu puolestaan viittaa enemmänkin siihen, kuinka sosiaalisesta pääomasta käydään kamppailua niukoilla sosiaalisilla ”markkinoilla” ja kuinka toiset kykenevät kasaamaan itselleen sosiaaliseen pääomaan liittyviä resursseja muita enemmän.
James Colemanin määritelmää voidaan luonnehtia näiden kantojen kombinaatioksi siinä mielessä, että sosiaalinen pääoma on hänen mukaansa yksilöitä hyödyttävä sosiaaliseen rakenteeseen tiivistynyt resurssien joukko.
Historia

Termiä "sosiaalinen pääoma" on käytetty ajoittain noin vuodesta 1890, joskin se yleistyi 1990-luvun lopulla. Esimerkiksi Pierre Bourdieu puhuu sosiaalisesta, kulttuurisesta ja taloudellisesta pääomasta.
Jo 1800-luvulla Alexis de Tocqueville havainnoi Yhdysvaltojen korkeaa sosiaalista pääomaa ja yhteisöllisyyttä.lähde?
Kirjallisuutta

Jokivuori, Pertti (toim.): Sosiaalisen pääoman kentät.  Jyväskylä:  Minerva, 2005.  ISBN 952-5591-28-X
Kajanoja, Jouko & Simpura, Jussi (toim.): Sosiaalinen pääoma. Globaaleja ja paikallisia näkökulmia.  Helsinki:  Stakes: Valtion taloudellinen tutkimuskeskus, 2000.  ISBN 951-33-1002-7
Ruuskanen, Petri: Sosiaalinen pääoma. Käsitteet, suuntaukset ja mekanismit.  Helsinki:  Valtion taloudellinen tutkimuskeskus, 2001.  ISBN 951-561-382-5
Ruuskanen, Petri (toim.): Sosiaalinen pääoma ja hyvinvointi. Näkökulmia sosiaali- ja terveysaloille.  Jyväskylä:  PS-kustannus, 2002.  ISBN 952-451-052-9
Aiheesta muualla

The Social Capital Foundation, Patrick Hunout.
Petri Ruuskanen: Sosiaalinen pääoma (Arkistoitu – Internet Archive). Jyväskylän yliopiston Kansalaisyhteiskunnan tutkimusportaali 8.9.2009.
Dion Dublin

| 0 | 1 | 2 |
| --- | --- | --- |

Henkilötiedot
Koko nimi: Dion Dublin
Syntymäaika: 22. huhtikuuta 1969
Syntymäpaikka: Leicester, Englanti
Pelipaikka: Hyökkääjä / Keskuspuolustaja
Seurat
| Vuodet | Seura | O (M) |
| 1987 - 1988 1988 - 1992 1992 - 1994 1994 - 1998 1998 - 2004 2002 2004 - 2006 2006 2006-2008 | Norwich City Cambridge United Manchester United Coventry City Aston Villa → Millwall (laina) Leicester City Celtic Norwich City | 0 (0) 156 (52) 12 (2) 145 (61) 155 (48) 5 (2) 58 (5) 11 (1) 70 (12) |
Maajoukkue
| 1989 | Englanti | 4 (0) |
 Seurajoukkueuran tilastot kattavat vain kansalliset sarjat, päivitetty 12. tammikuuta 2008.  Maajoukkueuran tilastot päivitetty 27. huhtikuuta 2007.
Dion Dublin (s. 22. huhtikuuta 1969 Leicester, Englanti) on englantilainen entinen jalkapalloilija. Hän oli monipuolinen pelaaja, joka pystyi pelaamaan sekä hyökkäyksessä että puolustuksessa.
Dublin pelasi Norwichissa, Cambridge Unitedissa, Manchester Unitedissa, Coventryssä, Millwallissa (lainassa 2002), Aston Villassa, Leicesterissä ja Celticissä ennen siirtymistään takaisin Norwichiin 20. syyskuuta 2006.
1994 hän voitti Manchester Unitedissa Englannin Valioliigan mestaruuden.
Kaudella 1997–98 pelatessaan Coventryssä hän voitti Valioliigan maalikuninkuuden 18 maalillaan. Samalla kaudella hän teki lisäksi neljä maalia FA Cupin otteluissa ja yhden Liigacupissa.  2000 hän pelasi Aston Villan riveissä FA-cupin loppuottelussa ja vuonna 2001 voitti Intertoto-cupin.
Englannin maajoukkueessa Dublin on pelannut neljä ottelua.
Dublin ilmoitti lopettavansa peliuransa kauteen 2007-2008.
Aiheesta muualla

Tilastoja (Arkistoitu – Internet Archive)
Tietoa Aston Villan ajoista (Arkistoitu – Internet Archive)
Englannin Valioliigan Kultainen kenkä
1993: Teddy Sheringham • 1994: Andy Cole • 1995: Alan Shearer • 1996: Alan Shearer • 1997: Alan Shearer • 1998: Chris Sutton, Dion Dublin, Michael Owen • 1999: Michael Owen, Dwight Yorke, Jimmy Floyd Hasselbaink • 2000: Kevin Phillips • 2001: Jimmy Floyd Hasselbaink • 2002: Thierry Henry • 2003: Ruud van Nistelrooy • 2004: Thierry Henry • 2005: Thierry Henry • 2006: Thierry Henry • 2007: Didier Drogba • 2008: Cristiano Ronaldo • 2009: Nicolas Anelka • 2010: Didier Drogba • 2011: Carlos Tévez, Dimităr Berbatov • 2012: Robin van Persie • 2013: Robin van Persie • 2014: Luis Suárez • 2015: Sergio Agüero • 2016: Harry Kane • 2017: Harry Kane • 2018: Mohamed Salah • 2019: Pierre-Emerick Aubameyang, Sadio Mané, Mohamed Salah • 2020: Jamie Vardy • 2021: Harry Kane • 2022: Mohamed Salah, Son Heung-min • 2023: Erling Braut Haaland • 2024: Erling Braut Haaland
| --- | --- |
Auktoriteettitunnisteet: Taiteenala :  MusicBrainz
Montu

Montu oli muinaisessa Egyptissä palvottu sodan jumala. Hänen palvontansa keskittyy Hermonthiksen (muinaisegyptiläiseltä nimeltään Iuny) ympäristöön.
Montu kuvattiin haukkapäisenä miehenä, jolla oli päänsä päällä kaksi sulkaa, auringonkehrä ja uraeus, joka edustaa Wadjet-jumalatarta. Montu oli sodan jumala ja faaraot pyysivät usein häneltä suojelusta lähtiessään sotaan. Valkoisen ja mustapäisen Buchis-sonnin katsottiin olevan Montu-jumalan edustaja maan päällä.
Sorvitaltta

Sorvitalttoja
Sorvitaltat ovat puunsorvauksessa käytettäviä talttoja. Sorvitalttoja valmistetaan erilaisiin sorvausvaiheisiin ja töihin sopivina eri mitoilla. Rouhintataltalla poistetaan suurella voimalla paljon materiaalia, minkä vuoksi sen rakenne on jämäkkä ja koko suurehko. Myös teroituskulma on melko suuri teränsuun kestävyyden varmistamiseksi. Sitä käytetään sorvaustyön alussa. Sillä pyöristetään puuta. Kourutaltat ovat sorvauksen yleistalttoja. Niiden terät ovat kaarevia ja ne sopivat kaarevien muotojen sorvaukseen. Tasatalttojen terät puolestaan ovat tasaisia ja ne sopivat nelikulmaisten muotojen sorvaukseen. Erotustaltoilla voidaan katkaista sorvattava kappale. Sillä voidaan myös tehdä merkkausuria. Kulhotaltoissa on erittäin syvä kouru. Ne sopivat kookkaiden esineiden ontelosorvaukseen. Ontelosorvaustaltoissa on ohut ja mutkalle taivutettu varsi sisäpuolisten muotojen sorvausta varten. Niitä käytetään maljojen ja muiden saman tapaisten esineiden sorvaamiseen.
Rengastaltta

Rengastaltta on ontelosorvaukseen käytettävä sorvaustaltta. Nimi tulee terästä, joka on renkaan muotoinen. Taltalla voi sorvata muun muassa pikareita ja kuppeja. Rengastalttoja on sellaisia, joissa on vaihtoterä ja sellaisia, joissa on kiinteä terä.
Sotahuuto (yhtye)

| Sotahuuto |
| --- | --- |
 Sotahuuto Alternative pommisuojassa, Turussa, marraskuussa 2005.
Tiedot
Toiminnassa:  1999–2015
Tyylilaji:  Thrash metal, Death metal
Kotipaikka:  Helsinki, Suomi
Laulukieli:  suomi
Jäsenet:  Retu, Laulu   Eero, Laulu   Pekka, Kitara, Taustalaulu   Taneli, Kitara, Taustalaulu   Matti, Basso   TeemuRummut  
Levy-yhtiö:  Metal Union Records, 2005–2007   Maanalainen levykauppa, 2007–2009   Bullroser Records, 2009–2013   Die And Gain Records, 2014 alkaen  
Aiheesta muualla
Sotahuuto.com
Infobox OKNimi-testi OK: 
Sotahuuto oli suomalainen, Helsingistä kotoisin oleva thrash- ja death -metallimusiikkia soittava yhtye, joka tunnettiin ennen vuotta 2003 nimellä Catrabbits. Sotahuuto on julkaissut neljä albumia, Sotahuuto (2005), Ihmisen jälki (2007), Vastarintaan (2009) ja Pahoinvointivaltio (2014). Yhtyeen sanoitukset käsittelevät henkilökohtaisia tuntemuksia, kokemuksia ja elämänasenteita kristityn näkökulmasta.
'
Historia > Aika Catrabbitsina

Vuonna 1999 laulaja Retu ja kitaristi Mikko perustivat nimettömän yhtyeen, joka soitti aluksi suomenkielistä punk rockia. Yhtyeen tyyliksi muodostui pian hardcore punk, vaikuttajanaan muiden muassa kotimainen Terapia ja australialainen Mortification. Yhtye teki ensimmäisen esiintymisensä Kouvolassa tammikuussa 1999. Ennen konserttia yhtye nimettiin Catrabbitsiksi erään sketsin mukaan. Muutama kuukausi ensimmäisen konsertin jälkeen kitaristi Pekka ja rumpali Eero liittyivät yhtyeeseen, ja Jukka M. erosi kokoonpanosta. Tällä kokoonpanolla yhtye soitti muutaman konsertin. Vuoden 1999 lopulla kitaristi Mikko jätti Catrabbitsin. Ville otti kitaristin paikan ja Jukka P. liittyi basistiksi.
Soitettuaan yhden konsertin Jukka P:n tilalle tuli Matti ja Ville lähti yhtyeestä. Catrabbits äänitti ja julkaisi ep:n Mistä löydät keväällä 2000. Julkaisun jälkeen Tero liittyi yhtyeen riveihin toiseksi kitaristiksi. Vuosien 2000 ja 2002 välillä yhtye teki muutamia konsertteja. Catrabbits äänitti ensimmäisen täyspitkän studioalbuminsa Särkynyt elämä vuonna 2001. Keväällä 2002 Tero jätti yhtyeen. Kappale "Ahdistus" pääsi kokoelmalevylle The Metal Rose Collection.
Vuonna 2002 yhtye äänitti Loppuun asti -nimisen äänitteen, jonka jälkeen Catrabbits soitti joitain konsertteja sessiokitaristin avulla. Varhain vuonna 2003 Taneli liittyi yhtyeeseen täydentämään kokoonpanoa.
Historia > Aika Sotahuutona

Syyskuussa 2003 yhtye vaihtoi nimekseen "Sotahuuto", ja tyyli kehittyi raskaammaksi ja hyökkäävämmäksi. Sotahuudon musiikkia on kuvailtu death metaliksi ja thrash metaliksi, jossa on mukana vivahteita myös hardcoresta ja metalcoresta. Vuonna 2004 Sotahuuto alkoi työskennellä vakituisen live-miksaajan Jukka L:n kanssa ja Sotahuuto äänitti ensimmäisen albuminsa vuonna 2005 Studio Watercastlessa tuottajanaan Arttu Sarvanne.
Studiosessioiden jälkeen yhtye julkaisi nimialbuminsa Sotahuuto levymerkillä Metal Union Records. Sotahuuto kuvautti musiikkivideon nimikappaleesta. Sotahuuto alkoi soittaa esikoisalbuminsa myötä suuremmissa tapahtumissa myös ulkomailla: norjalainen Seaside-festivaali kiinnitti yhtyeen esiintyjälistalleen vuonna 2006. Yhtye palasi Norjaan vielä samana vuonna, kun Sotahuuto esiintyi Nordic Fest -tapahtumassa ja yhtyeen keikkavuosi huipentui ensimmäiseen keikkaan Ruotsissa.
Sotahuudon  toinen albumi Ihmisen jälki julkaistiin 8. elokuuta 2007 levymerkillä Maanalainen Levykauppa. Albumi meni ilmestyessään Suomen virallisella albumilistalla sijalle 35. Vuonna 2008 Sotahuuto teki kotimaan keikkojen lisäksi muutaman keikan USA:ssa mm.Cornerstone -festivaaleilla.
Kolmannen albumin Vastarintaan Sotahuuto julkaisi 5. elokuuta 2009 levymerkillä Bullroser Records. Albumin myötä yhtye keikkaili jälleen myös Ruotsissa, tällä kertaa Frizon -festivaaleilla. Sotahuuto keikkaili edelleen vuosina 2009-2011 säännöllisesti. Sotahuuto on albumeillaan ja keikoillaan saanut myönteisen vastaanoton monilta arvostelijoilta kuin myös hardcore- ja metallimusiikkiharrastajilta. Vuoden 2012 alusta alkaen yhtye on pitänyt keikkataukoa ja keskittynyt uuden materiaalin työstämiseen. Vuoden 2013 keväällä Eero siirtyi rumpujen takaa toiseksi vokalistiksi ja Teemu tuli uutena jäsenenä rumpaliksi.
Neljännen albumin Pahoinvointivaltio Sotahuuto julkaisi 15. marraskuuta 2014 levymerkillä Die And Gain Records. Uuden albumin myötä Sotahuuto palasi keikkalavoille syksyllä 2014. Sotahuuto soitti 25.4.2015 Nokialla keikan, joka oli toistaiseksi yhtyeen viimeinen. Vuonna 2024 bändi heräilee ainakin hieman pitkästä horroksestaan ja Sotahuudolta on tulossa spotifyyn ennen julkaisematonta materiaalia yhtyeen aktiiviajoilta (demoja, levyiltä ylijääneitä kappaleitä, covereita ja remix), joten kannattaa pysyä kuulolla.
Julkaisut > Catrabbits

Mistä löydät EP (2000)
Särkynyt elämä (2001)
Loppuun asti (2002)
Julkaisut > Sotahuuto

Sotahuuto (2005)
Ihmisen jälki (2007)
Vastarintaan (2009)
Pahoinvointivaltio (2014)
Jäsenet

Retu (Mika Kivinen) – laulu
Eero (Eero Solje) – laulu
Pekka (Pekka Taina) – kitara, laulu
Taneli (Taneli Törölä) – kitara, laulu
Matti (Matti Taina) – basso
Teemu (Teemu Koski) – rummut
Jukka (Jukka Lapinharju) - livemiksaus
Pekka soittaa kitaraa ja laulaa Enshroudingissa ja Sáwolissa. Taneli soittaa kitaraa Nokian Monark yhtyeessä ja soitti kitaraa Kls ja Kyösti ja Kylänmiehet -yhtyeissä sekä bassoa Suomen Zorro -yhtyeessä. Lisäksi hän oli The Rain -yhtyeen Hulluutta-kiertueen kitaristina 2005–2006. Matti soittaa bassoa Sáwolissa. Teemu soittaa rumpuja In Process -yhtyeessä ja bassoa Suudella yhtyeessä sekä kitaraa Sáwolissa.
Aiheesta muualla

Sotahuudon kotisivut (Arkistoitu – Internet Archive)
Sotahuuto (yhtye) Myspacessa (englanniksi)
Sotahuuto-haastattelu Imperiumi.net-sivulla (Arkistoitu – Internet Archive)
Sami Kuronen

Sami Kuronen elokuussa 2011.
Sami Kuronen  (s. 21. tammikuuta 1974 Uusikaupunki) on suomalainen radio- ja televisiojuontaja ja ääninäyttelijä.
Ura

Kuronen on kotoisin Uudestakaupungista. Hänen radiouransa sai alkunsa paikallisen nuorisotalon DJ- ja radioavustajakursseilta. Työmäärän kasvaessa nopeasti Kuronen jätti lukion kesken toisen vuoden keväällä.
Kuronen aloitti juontajauransa 15-vuotiaana vuonna 1989 Uudessakaupungissa Radio UBC:ssä. Hän siirtyi turkulaiselle Auran Aallot -kanavalle vuonna 1996, mistä siirtyi vuosiksi 2007–2012 Radio Aaltoon. Vuosina 2012–2019 hän oli juontaja Radio Suomipop -kanavalla, kunnes vuonna 2020 siirtyi takaisin Radio Aaltoon. Radio Aallon lakkauttamisen jälkeen Kuronen siirtyi HitMixille vuonna 2021.
Lokakuuhun 2019 mennessä Kuronen oli tehnyt uransa aikana 6 670 suoraa lähetystä, joka olisi yhteensä noin 26 680 tuntia eli runsaat 3 vuotta. Huhtikuussa 2004 Kuronen teki talk show -juontamisen ennätyksen juontamalla ohjelmaa yhtäjaksoisesti 50 tuntia.
Televisiossa Kuronen on nähty muun muassa Suomen Unelmien poikamies-, Toisenlaiset äidit- ja Stage-ohjelmien juontajana sekä useiden Miss Suomi -kilpailufinaalien juontajana. Temptation Island Suomi -ohjelman juontajana Kuronen on toiminut keväästä 2015 alkaen. Kuronen toimii myös Suomen Big Brotherin yhtenä juontajista syksyllä 2022.
Kuronen on kirjoittanut yhdessä Ilkka Ihamäen kanssa Otavan kustantaman Sensuellit iltasadut -nimisen "aikuisten satukirjan", joka ilmestyi joulukuussa 2020. Hän on aiemmin tehnyt myös kaksi reseptikirjaa, Elämäni reseptit (2019) ja yhdessä veljensä Pasi Kurosen kanssa lasten keittokirjan Junnut kokkaa (2020). Kurosesta itsestään kertova Otavan kustantama, Ani Kellomäen kirjoittama elämäkertakirja Sami Kuronen – Kahden kesken julkaistiin elokuussa 2024. ISBN: 9789511483489
Kesällä 2016 Seiskan lukijat valitsivat Kurosen seksikkäimmäksi kesäkolliksi. Vuonna 2018 Kuronen valittiin Eeva-lehden äänestyksessä Suomen seksikkäimmäksi mieheksi.
Kuronen juonsi vuoden 2022 Big Brother Suomi -ohjelmaa.
Kritiikki

Maaliskuussa 2023 paljastui, että Sami Kurosen nimikkoviiniä on Finnwatchin mukaan valmistettu ihmisoikeuksia loukaten. Tilalla naistyöntekijöille ei anneta vakituisia työpaikkoja eikä näille makseta palkkaa sadepäivinä. Viinitilalla esiintyy myös rotuerottelua ja muita epäkohtia.
Yksityiselämä

Kuronen seurusteli Mirkka Torikan kanssa vuosina 2013–2017. Kurosella on aiemmasta suhteestaan toimittaja Anu Vallin kanssa vuonna 2009 syntynyt tytär. Kuronen seurusteli vuoden 2018 kesästä vuoden 2019 loppuun entisen Miss Suomen, Michaela Söderholmin, kanssa.
Listeriat

| Listeria |
| --- | --- |
 L. monocytogenes -pesäkkeitä agarmaljalla.
Tieteellinen luokittelu
Domeeni::  Bakteerit Bacteria
Kunta::  Bakteerit Eubacteria
Pääjakso::  Firmicutes
Luokka::  Bacilli
Lahko::  Bacillales
Heimo::  Listeriaceae
Suku::  Listeriat Listeria  Pirie, 1940
Lajit
 L. grayi  L. innocua  L. ivanovii  L. monocytogenes  L. seeligeri  L. welshimeri 
Katso myös
   Listeriat Wikispeciesissä   Listeriat Commonsissa 
Infobox OKNimi-testi OK: 
Listeria on grampositiivisten bakteerien suku, joka on nimetty englantilaisen kirurgin Joseph Listerin mukaan. Sukuun kuuluu kuusi lajia.
Tunnetuin listeriabakteeri on L. monocytogenes, joka aiheuttaa listerioosiksi kutsuttua tartuntatautia. L. ivanovii voi tartuttaa eläimiä, esimerkiksi lampaita ja karjaeläimiä. Muiden listeriabakteerien ei tiedetä aiheuttavan mitään sairauksia.
Listeria voi aiheuttaa ihmiselle listerioosi-nimisen taudin bakteerilla saastuneiden elintarvikkeiden välityksellä. Aika listeriabakteeria sisältäneen elintarvikkeen nauttimisesta oireiden alkamiseen vaihtelee viikon ja parin kuukauden välillä.
Tautiin sairastuvat tavallisimmin vastustuskyvyltään heikentyneet henkilöt, vanhukset, raskaana olevat naiset ja vastasyntyneet. Listerioosiin sairastuneista 25 prosenttia menehtyy. Vaarassa ovat erityisesti iäkkäät ja henkilöt, joilla on vaikeita perustauteja.
Terve aikuinen ja lapsi sairastuu harvoin vakavasti.
Listerioosiepidemioiden yhteydessä on kuvattu vatsatautiin sairastuneita, joiden oireet ovat hävinneet ilman antibioottihoitoa.
Vastustuskyvyltään heikentyneillä, kuten vanhukset, syöpä- ja aids-potilaat, maksa- ja munuaistauteja sairastavilla tai kortisonilääkitystä saavilla, listerioosi ilmenee tavallisesti vaikeana yleisinfektiona tai aivokalvontulehduksena.
Raskaana olevilla listerioosi ilmenee kuumetautina, joka muistuttaa tavanomaista influenssaa (kuume, päänsärky, lihaskivut) ja joka voi johtaa keskenmenoon tai ennenaikaiseen synnytykseen.
Aiheesta muualla

Laji.fi: Listeria
Listeria - Terveyden ja hyvinvoinnin laitos (Arkistoitu – Internet Archive)
National Center for Biotechnology Information (NCBI): ◦Listeria, taxonomy (englanniksi)
| --- | --- |
Taksonitunnisteet:  Wikidata: Q746209  Wikispecies: Listeria  CoL: 5FHY  EoL: 83583  EPPO: 1LSTEG  GBIF: 3225442  IRMNG: 1301624  ITIS: 957485  LPSN: listeria  NCBI: 1637  NZOR: f185917a-46a0-4792-8ec6-8890f4622b04  Open Tree of Life: 531632  WoRMS: 571342